Елордадағы еріктілер мектебінде оқу қалай жүргізіледі
DATE: 21:35, 20 Тамыз 2020 | GMT +5
TITLE: Елордадағы еріктілер мектебінде оқу қалай жүргізіледі
URL: https://kaz.inform.kz/news/elordadagy-eriktiler-mektebinde-oku-kalay-zhurgiziledi_a3685635/
META: DATE: 21:35, 20 Тамыз 2020 | GMT +5
TOTAL WORDS: 185
AUTHOR(S):
TEXT: 2020 жыл Қазақстанда Еріктілер жылы болып жарияланды. Қиын кезеңде адамдарға көмектесуге деген ниет пен ықылас отандастарымызға тән қасиет. Нұр-Сұлтанда кәсіби көмек көрсетуге көмектесетін арнайы мектеп бар. «Биыл мектеп онлайн режимге өтті. Соңғы топ 17 тамызда сабақтарын бастады, теориялық сабақтар арнайы бағдарламалар арқылы өткізілді. Сонымен қатар біз студенттерді іс-шаралар кезінде тікелей тәжірибе жинауға шақырамыз», - дейді Нұр-Сұлтан әкімдігінің «Астана жастары» ұйымының басшысы Шыңғыс Тлеулин. Жалпы, биыл шамамен 300 ерікті даярлау жоспарланған. Ұйым құрылғалы яғни 2014 жылдан бері, шамамен 2, 5 мың адам оқытылды. Еріктілер Арысты қалпына келтіруге атсалысып, індет кең тараған кезде мұқтаж адамдарға көмек көрсетті және елордада өткен халықаралық іс-шараларға қатысты. «Оқу үш кезеңнен тұрады. Бірінші кезең - бұл барлығы қатысатын кіріспе курс. Онда шамамен он сынып бар: алғашқы медициналық көмек, психологиялық тренингтер және өзін-өзі дамыту тренингтері. Одан кейін волонтерлер үш бағытқа бөлінеді - төтенше жағдай еріктілері, халықаралық еріктілер және әлеуметтік еріктілер. Оларға сол сала бойынша жаттығулар беріп, маман етіп шығарады. Содан кейін үшінші кезең - кейбір жағдайда тікелей практикалық дайындықтан өткізеді», - деп түсіндірді Шыңғыс Тлеулин. Еріктілер мектебінде оқығысы келетіндер үшін 109 іКomek нөміріне немесе Astana zhastary volunteeers Instagram аккаунты арқылы ұйымға хабарласуға болады
